**Preveri svoje znanje književnosti**

1. Kaj je ustno slovstvo? (Oznaka, čas, pomen, kaj smo dobili?)
2. Kaj je pismenstvo? (Oznaka, čas, pomen, katere spomenike in rokopise smo dobili?)
3. Kje in kdaj so izšle prve slovenske tiskane besede?
4. Kje je zapisana prva slovenska ljudska pesem?
5. Kje so prvič zapisana imena za mesece?
6. Napiši vse, kar veš o Brižinskih spomenikih, Celovškem rokopisu, Stiškem rokopisu, Starogorskem rokopisu, Škofjeloškem rokopisu.
7. Kaj je reformacija? (oznaka, čas, pomen, katera dela smo dobili in kdo jih je napisal/prevedel?)
8. Kdo je začetnik protestantizma v Evropi?
9. Naštej zahteve reformatorjev.
10. Kateri sta prvi dve slovenski knjigi? Kdo ju je napisal in kdaj sta izšli?
11. Kdo je pri nas prvi prevedel celotno Biblijo? Kdo je napisal Otročjo Biblijo?
12. Kdo je bil naš prvi slovničar? Kaj veš o njegovi slovnici?
13. Kdo je napisal prvo slovensko komedijo?
14. Kdo je napisal prvo slovensko umetno pesem?
15. Kaj veš o obdobju razsvetljenstva? Katere pomembne može smo omenili?
16. Kaj veš o Linhartu in Vodniku? Kaj sta napisala?
17. Kakšne pesmi je pisal Valentin Vodnik? Katero smo prebrali? Kaj veš o alpski poskočnici?
18. Kaj veš o romantiki? Katere pomembne može smo omenili?
19. Kaj veš o Francetu Prešernu? Kdaj je izšla njegova pesniška zbirka? Kakšen naslov ima?
20. Ponovi vse, kar smo povedali o glosi, gazeli, zdravljici. Kakšne pesniške oblike so, značilnosti.
21. Preberi še enkrat Prešernove pesmi in ponovi, kar smo o njih povedali.
22. Poveži naslove del, ki smo jih brali (ali smo o njih govorili) z njihovimi avtorji. Uvrsti jih v literarna obdobja.
23. Predstavi značilnosti realizma in naštej njegove predstavnike.
24. S svojimi besedami razloži Gregorčičevo pesem Soči. Med katere vrste pesmi jo uvrščamo?
25. Katera dela predstavnikov realizma smo brali letos in v preteklih letih? Kdo je njihov avtor? V katero literarno zvrst spadajo?

Preberi Prešernovo pesem **Hčere svet** in reši naslednje naloge.

Ljubice pod oknom dragi

pride marsik'tero noč,

z deklico se pogovarjat,

dokler ne napoči zor.

To je zvedel oča stari,

stari oča, sivi mož,

kregal svojo lepo hčerko

in svaril jo je rekoč:

»Ako boš pri oknu stala,

kadar mimo hodil bo,

ak' ponoči govorila,

ino z njim vas'vala boš,

hišo bodem ti ogradil,

zidal zid bom krog in krog,

spustil bom okoli hiše

Sultana, da lajal bo,

stari hišni bom ukazal,

da bo spavala s teboj.«

Hčerka je odgovorila

te besede mu, rekoč:

»Stari oča, oča ljubi,

ljubi oča, modri mož!

Lojtro bo za zid prinesel,

za peseta kruha kos,

hišna meni davno nosi

pisma s plačano roko;

ako hoč'te, da ne pride

več pod okno ljubi moj,

za ženico dajte drag'mu,

ljubi oča, me na dom.«

1. Kdo se pogovarja v pesmi? Povej z besedami iz pesmi. Kdo govori vsebino 2. in kdo vsebino 3. kitice?
2. Katera ženska oseba je še omenjena? Kaj izveš o njej? Izpiši verze, ki ti povedo, v kakšnem razmerju sta dekle in hišna.
3. Pesnik France Prešeren je pesem uvrstil med romance. Napiši čim več značilnosti romance, ki jih najdeš v tej pesmi.
4. Najdeš v pesmi asonanco? Kateri glasovi se ujemajo?
5. Izpiši verza, ki ti povesta, kaj si želi dekle.
6. Iz prve kitice izpiši prvi verz. Določi mu naglašene in nenaglašene zloge. Kakšna je stopica? Kako imenujemo takšen verz?
7. Med katere vrste pesmi sodi pesem Hčere svet? (domovinske, socialne, ljubezenske, miselne)
8. Iz prve kitice izpiši verz, v katerem se pojavi:
9. zamenjan besedni red,
10. okrasni pridevek,
11. starinska beseda,
12. ponavljanje (izpiši dva verza).
13. Iz druge kitice izpiši verz, v katerem se pojavi:
14. nagovor (dva verza),
15. ponavljanje,
16. inverzija,
17. starinska beseda,
18. slabšalna beseda,
19. metafora,
20. pomanjševalnica.
21. Poišči sopomenke naslednjim besedam: dajte me za ženico, lojtro, peseta, ino, bo spavala.
22. Razloži naslednja verza: … hišna meni davno nosi

pisma s plačano roko;